เงินบาทเปิด 31.25/27 บาท
ธนาคารซีไอเอ็มบีไทย รายงาน เงินบาทเปิด 31.25/27 แนวโน้มอ่อนค่าต่อ นักลงทุน ยังวิตกปัญหาหนี้กรีซ
4 ต.ค. 2554

ธนาคารซีไอเอ็มบีไทย รายงาน เงินบาทเปิด 31.25/27 แนวโน้มอ่อนค่าต่อ นักลงทุน ยังวิตกปัญหาหนี้กรีซ
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.25/27 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.19/26 บาท/ดอลลาร์
แนวโน้มเงินบาทวันนี้ยังมีโอกาสอ่อนค่าลงต่อ เนื่องจากนักลงทุนยังกังวลกับปัจจัยเดิม คือ ปัญหาหนี้สาธารณะของกรีซ ซึ่งรัฐบาลกรีซได้ออกมายอมรับแล้วว่าไม่สามารถปรับลดยอดขาดดุลงบประมาณลงได้ ขณะที่ตลาดหุ้นไทยก็ยังคงร่วงแรง ซึ่งมีผลมาจากปัจจัยเรื่องกรีซเช่นกัน
"ปัญหาหลักๆ ก็ยังเป็นตัวเดิม คือ กรีซ ที่ออกมาพูดว่าเขาไม่สามารถลดยอดขาดดุลงบประมาณได้" โบรกเกอร์ ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.71/73 เยน/ดอลลาร์ ขณะที่เงินยูโรอยู่ที่ระดับ 1.3214/3215 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.10-31.40 บาท/ดอลลาร์